Qashqadaryolik Bahodir ismli haydovchi Toshkent shahrining Chilonzor tumanida kira qilish chog‘ida Saodat ismli ayolni urib ketdi. Ayolga yordam ko‘rsatish o‘rniga u voqea joyidan yashirindi. Ko‘chadan o‘tib ketayotgan odamlar ayolga yordam ko‘rsatib, shifoxonaga yetkazishdi. Shifokorlar voqea haqida shahar IIBBga xabar berishdi. Huquq-tartibot xodimlari jabrlanuvchi va unga yordam ko‘rsatgan fuqarolarning ko‘rsatmalari asosida ish olib borib, qisqa muddatda haydovchini qo‘lga olishga muvaffaq bo‘lishdi.